

**POZIV ZA MEDIJE**

**Predstavljanje manifestacije: „Poslovni uzlet grada Ivanca“**

**09. lipnja 2015., u 09:30 sati, u Skupštinskoj dvorani Županijske palače, Franjevački trg 7, Varaždin**

U gradu Ivancu će u organizaciji Varaždinske županije, Grada Ivanca te Poslovnog dnevnika biti održane besplatne edukacije za poduzetnike i obrtnike, pod nazivom- „*Poslovni uzlet grada Ivanca*“. Navedeni događaj bit će predstavljen na **konferenciji za medije u Skupštinskoj dvorani Županijske palače u Varaždinu, Franjevački trg 7** s početkom **u 09:30 sati.**

Na konferenciji za medije prisustvovat će gradonačelnik grada Ivanca **Milorad Batinić**, župan Varaždinske županije **Predrag Štromar** **te zamjenik** glavnog urednika Poslovnog dnevnika **Vladimir Nišević.**

Besplatne edukacije bit će organizirane s ciljem podupiranja malog i srednjeg poduzetništva te obrtništva. Riječ je o edukativnoj manifestaciji na kojoj će se poduzetnicima i obrtnicima omogućiti cjelodnevni besplatni seminari i edukacije. Poduzetnike će educirati renomirani stručnjaci iz raznih područja koji će polaznicima prenijeti svoja znanja i iskustva iz vlastite prakse.

Tijekom 2014. godine,  na besplatnim edukacijama uspješno je bilo educirano više od 7000 malih i srednjih poduzetnika, a ove godine Poslovni uzlet nastavlja educirati malo i srednje poduzetništvo u 23 grada diljem Hrvatske.

Detaljnije informacije o navedenom događaju dostupne su na linku:

<http://www.poslovni.hr/events/grad-ivanec>

**Predstavnici medija pozivaju se na konferenciju za medije 09. lipnja 2015., u 09:30 sati, u Skupštinskoj dvorani Županijske palače u Varaždinu, Franjevački trg 7**